8. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 461 της 25 Ιουν./3 Ιουλ. 1970 (ΦΕΚ Α΄ 149) Περί ιδρύσεως Τμημάτων Βιολογικού και Γεωλογικού παρά τη Φυσικομαθηματική Σχολή του Πανεπιστημίου Αθηνών.  Έχοντες υπ’ όψιν: α)Τας διατάξεις του άρθρ. 31 (παρ. 3) του Ν.Δ. 3974/1959, β)την γνώμην της Φυσικομαθηματικής Σχολής του Πανεπιστημίου Αθηνών και της Συγκλήτου αυτού, διατυπωθείσαν κατά τας συνεδρίας αυτής αντιστοίχως της 15.6.67, 20.10.67 και 8.8.67, 31.10.67 και γ)την υπ’ αριθ. 408/1970 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρ.1.-Το Φυσιογνωστικόν Τμήμα της Φυσικομαθηματικής Σχολής του Πανεπιστημίου Αθηνών καταργείται και αντ’ αυτού ιδρύονται τα τμήματα : 1)Βιολογικόν, και 2)Γεωλογικόν. Δια του άρθρ. 1 Ν.Δ. 926/1971 (κατωτ. αριθ. 8)επανιδρύθη το καταργηθέν δια του ανωτέρω άρθρου Φυσιογνωστικόν Τμήμα.  Άρθρ.2.-Η Φυσικομαθηματική Σχολή του Πανεπιστημίου Αθηνών απονέμει, εκτός των εν άρθρ. 180 του Νόμ. 5343/1932 οριζομένων πτυχίων, και τα: 1)Βιολογικών Επιστημών και 2)Γεωλογικών Επιστημών, αντιστοιχούντα εις τα δια του άρθρ. 1 του παρόντος ιδρυόμενα Τμήματα.  Άρθρ.3-1)Η φοίτησις εις αμφότερα τα Τμήματα είναι τετραετής.  2)Δι’ έκαστον των ως άνω Τμημάτων ορίζεται, κατά τας ισχυούσας διατάξεις χωριστός αριθμός εισακτέων.  3)Η διδασκαλία των μαθημάτων είναι κοινή δια τους φοιτητάς αμφοτέρων των Τμημάτων κατά τα δύο πρώτα έτη σπουδών.  Άρθρ.4.-Αι περί φοιτήσεως, εγγραφών, μετεγγραφών, ανανεώσεων εγγραφών των φοιτητών, Τμηματικών και Πτυχιακών εξετάσεων, διατάξεις των λοιπών Τμημάτων της Φυσικομαθηματικής Σχολής του Πανεπιστημίου Αθηνών ισχύουσι και δια τα δια του παρόντος ιδρυόμενα Τμήματα.  Άρθρ.5.-Η ισχύς του παρόντος άρχεται από του Ακαδημαϊκού έτους 1970-1971. Εις τον αυτόν επί της Εθνικής Παιδείας και Θρησκευμάτων Υπουργόν, αναθέτομεν την δημοσίευσιν και εκτέλεσιν του παρόντος Δ/τος.  